Úradný vestník L 102 , 17/04/1999 S. 0008 - 0010



Nariadenie Komisie (ES) č. 799/1999 zo 16. apríla 1999, ktoré sa týka zatriedenia určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a Spoločnom colnom sadzobníku [1], naposledy zmenené a doplnené nariadením Komisie (ES) č. 2261/98 [2], najmä na jeho článok 9, keďže s cieľom zabezpečiť jednotné uplatňovanie kombinovanej nomenklatúry, ktorá je prílohou uvedeného nariadenia, je potrebné prijať opatrenia týkajúce sa zatriedenia tovaru, o ktorom pojednáva príloha tohto nariadenia; keďže nariadenie (EHS) č. 2658/87 stanovilo všeobecné pravidlá na interpretáciu kombinovanej nomenklatúry; tieto pravidlá platia aj na akúkoľvek inú nomenklatúru, ktorá celkom alebo čiastočne z nej vychádza, alebo ktorá k nej dopĺňa akékoľvek ďalšie členenia a ktorá je založená na špecifických ustanoveniach spoločenstva s cieľom uplatňovania tarifných a iných opatrení týkajúcich sa obchodovania s tovarom; keďže v súlade s uvedenými všeobecnými pravidlami, tovar opísaný v stĺpci 1 tabuľky, ktorá je prílohou doterajšieho nariadenia, sa musí zatriediť do príslušných číselných znakov KN uvedených v stĺpci 2 na základe odôvodnení uvedených v stĺpci 3; keďže je prijateľné, aby sa záväzná tarifná informácia vydaná colnými orgánmi členských štátov v súvislosti so zatriedením tovaru v rámci kombinovanej nomenklatúry a ktorá nie je v súlade s ustanoveniami tohto nariadenia mohla i naďalej uplatňovať držiteľom počas obdobia troch mesiacov podľa ustanovení článku 12 ods. 6 nariadenia Rady (EHS) č. 2913/92 ustanovujúceho Colný kódex spoločenstva [3]; keďže opatrenia stanovené v tomto nariadení sú v súlade so stanoviskom Sekcie tarifnej a štatistickej nomenklatúry Výboru pre Colný kódex, PRIJALA TOTO NARIADENIE: Článok 1 Tovar opísaný v stĺpci 1 priloženej tabuľky sa teraz zatrieďuje v rámci kombinovanej nomenklatúry do príslušných číselných znakov uvedených v stĺpci 2 tejto tabuľky. Článok 2 Záväzná tarifná informácia vydaná colnými orgánmi členských štátov, ktorá nie je v súlade s právami stanovenými týmto nariadením, sa môže naďalej uplatňovať v súlade s ustanoveniami článku 12 ods. 6 nariadenia (EHS) č. 2913/92 počas obdobia troch mesiacov. Článok 3 Toto nariadenie nadobúda účinnosť 21. deň odo dňa jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. apríla 1999 Za Komisiu Mario Monti člen Komisie [1] Ú. v. ES L 256, 7.9.1987, s. 1. [2] Ú. v. ES L 292, 30.10.1998, s. 1 [3] Ú. v. ES L 302, 19.10.1992, s. 1. -------------------------------------------------- PRÍLOHA +++++ TIFF +++++ +++++ TIFF +++++ AB Opis tovaru | Zatriedenie Číselné znaky KN | Dôvody | (1) | (2) | (3) | 1.Kompozitný prístroj pozostávajúci z nasledujúcich komponentov v jednom zariadení:telefón,digitálny telefónny odkazovač,modem (33,6 Kbps),CPU so 48 MHz procesorom, 4 MB ROM (maximálne 12 MB) a 4 MB DRAM (maximálne 32 MB),farebný displej (8″640 × 480 VGA dotykový panel),klávesnica s myšou,rozhrania (interfaces): POTS (2), ISDN, seriálový a paralelný port.Prístroj má nasledujúce funkcie: telefonovanie, telefónny odkazovač, prijímanie a odosielanie správ (napr. faxov a e-mailov) v elektronickej forme prostredníctvom telefónnej linky, prístup na internet, vybavenie rôznymi softwarovými programami (telefónny zoznam, spracovanie textov, kalendár).Pozri obrázok A | 85175090 | Zatriedenie je určené ustanoveniami všeobecných pravidiel 1 až 6 pre interpretáciu kombinovanej nomenklatúry, poznámkou 3 k triede XVI, poznámkou 5(E) ku kapitole 84 a znením číselných znakov 8517, 851750 a 85175090. Základnou funkciou prístroja je linkové telefonovanie. Ani jeden z dvoch hlavných komponentov (telefón a telekomunikačný prístroj na digitálne linkové systémy) nedáva prístroju typickú vlastnosť. Všeobecné pravidlo 3c pre interpretáciu kombinovanej nomenklatúry platí na úrovni podpoložky. | 2.Nové štvorkolesové vozidlá s 928 cm3 dieselový motor, celková hmotnosť vozidla približne 1800 kg a približné rozmery: 2,7 m (dĺžka) × 1,4 m (šírka). Vozidlá majú otvorenú kabínu a lavicu na sedenie pre dve osoby (vrátane vodiča) a otvorenú nákladnú plochu s približnými rozmermi: 1,2 m (dĺžka) × 1,4 m (šírka).Zaťaženie je približne 900 kg. Nákladná plocha má vyklápaciu hydrauliku. Vozidlo má zariadenie na ťahanie návesov a vývodový hriadeľ. Plocha pre osoby je menšia ako nákladná plocha.Pozri obrázok B | 87042191 | Zatriedenie je určené ustanoveniami všeobecných pravidiel 1 až 6 pre interpretáciu kombinovanej nomenklatúry a znením číselných znakov 8704, 870421 a 87042191. Vozidlá nie sú v zásade určené na ťahanie alebo tlačenie ďalšieho vozidla, zariadenia alebo nákladu, a preto nespĺňajú požiadavky poznámky 2 ku kapitole 87. Svojou podstatou nie sú určené ani na prepravu osôb. Nie sú to ani terénne vyklápacie vozidlá (dampry) (pozri vysvetlivky HS k harmonizovanému systému, k podpoložke 870410). | --------------------------------------------------